Dardania (Prishtinë)

Dardania është një lagje në qendër të Prishtinës, midis dy rrugëve kryesore: Bulevardi Bill Clinton (dikur Rruga Lenin) në veri dhe Bulevardi Dëshmorët e Kombit (dikur Rruga Maršal Tito) në juglindje. Zona kishte shtëpi private në vitin 1946, atëherë konsiderohej dhe si periferi e një Prishtine më të vogël dhe të zhvilluar organikisht. Transformimi i kësaj zone periferike në Dardani ishte një moment kyç në evolucionin urban të Prishtinës. Gjinolli, I., & Kabashi, L. (2015). Kosovo modern: An architectural primer. Prishtinë: National Gallery of Kosovo. 
 parapamje | djathtas | Lagjia Dardania
Lagjja Dardania u shfaq për herë të parë në planin urban të vitit 1962, të zhvilluar nën udhëheqjen e arkitektit Bashkim Fehmiu, atëkohë kryetar i Entit për Planifikimin Urban në Prishtinë. Ky plan parashikonte krijimin e tri lagjeve të reja: Dardania, Bregu i Diellit dhe Ulpiana. Këto zona u konceptuan si modele të urbanizmit modernist, të karakterizuara nga planifikimi utilitar, funksionaliteti i lartë dhe me përbërje prej ndërtesave shumëkatëshe që arrinin deri në 15 kate—një arritje që reflektonte dhe aspektin e përparimeve teknologjike të kohës.

Jakup Bunjaku, një gazetar për zhvillime urbane e infrastrukturore nga radhët e gazetës Rilindja, ceket si personi që e emërtoi lagjen "Dardana". Ai e lidhi emrin prototip me frutin e dardhës — meqë nga qielli i përngjante formës së saj — për ta shmangur lidhjen me territorin e dikurshëm të Dardanisë, sepse ishte i bindur nga rrethanat e kohës që do ta pengonte idenë prej mishërimit të saj të plotë. Me këtë emër do të botohet një artikull në Rilindje nën pajtimin e plotë të kryetarit të qytetit Nazmi Mustafa.  
 parapamje | djathtas | Gazeta e vitit 1973 “Rilindja”
 parapamje | djathtas | Gazeta e vitit 1974 , fillimi i ndertimit të lagjes
Në vitin 1972, u organizua një garë kombëtare gjysmë e mbyllur për planin e detajuar urban. U ftuan pesë studio arkitekture jugosllave për të marrë pjesë. Propozimi fitues u dorëzua nga Instituti i Projektimit Arkitektonik "Plan", i përbërë nga arkitektët Drazen Jankovic, Darko Kozjak, Mirko Pak dhe Milena Fischer. Ata kishin ngadhënjyer në konkursin arkitektonik, ngaqë sipas artikullit të Bunjakut në Rilindje, kishin arritur planifikimin e rrugëve brenda lagjes ta bënin më mirë, duke ndarë çka ishte për automjete dhe çka për këmbësorë. Projektimi i detajuar urban përfundoi në vitin 1973, ndërtimi filloi në vitin 1974.  

 Shih edhe 

 Rajoni i Prishtinës
 Komuna e Prishtinës

 Referime 

Kategoria:Lagje në Prishtinë